
A V I Z 

asupra proiectului de Lege privind respingerea Ordonanţei Guvernului nr.30/2002 pentru prorogarea termenului prevăzut la art.3 alin.(2) lit.b) din Ordonanţa de urgenţă a Guvernului nr.149/2001 privind instituirea 

Tarifului intern de călători în transportul feroviar. 

                        În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, cu proiectul de Lege privind respingerea Ordonanţei Guvernului nr.30/2002 pentru prorogarea termenului prevăzut la art.3 alin.(2) lit.b) din Ordonanţa de urgenţă a Guvernului nr.149/2001 privind instituirea Tarifului intern de călători în transportul feroviar, trimis cu adresa nr.100 din 4 martie 2002, înregistrată sub nr.31/209 din       4 martie 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 12 martie 2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, în forma adoptată de Senat în şedinţa din 25 februarie 2002. 


În raport de obiectul şi conţinutul său, proiectul de lege face parte din categoria legilor ordinare. 

